Tamsalt-agi n usnulfu11 deg tsekla taqbaylit, tecγeb aîas n yemnuda12, ladγa isdawanen.13 S kra n win i d-yemmeslayen seg-sen γef Belεid At Σli, yenna-d s yis-s i d-yebda usnulfu deg tsekla. Yesnulfa-d ivrisen ur llin ara deg tsekla timawit, rnu γer-s xas ulamma yura ayen yellan d tasekla timawit maca limarat n yevrisen-nni d timaynutin, mmalent-d tiwsatin i ttarun di tmurt n lγerb, bêal ungal, tullist d umezgun. Гef temsalt-agi n usnulfu deg tsekla i d-wwiγ awal deg tezrawt-agi, εerveγ ad d-beggneγ amek i d-yesnulfa Belεid At Σli deg tira-s. Asteqsi-agi, neγ anadi-agi, ur yelli ara d amezwaru, imi aîas n yemyura i t-id ibedren deg yedlisen-nsen d yimagraden-nsen, maca taslevt n yevrisen n Belεid ur tt-yexdim êedd, slid Rachid Titouche, Amar Ameziane d Nadia Berdous. D acu kan igemmav i γer ssawven yemgarad. Amedya, avris “Lwali n udrar” wa yeqqar-d d tullist ma d wayev yenna-d d ungal.